દલિત અત્યાચારના મામલે સ્થિતિ તંગ બની છે અને રાજકારણીઓ રાજકીય લાભ ખાટવા દોડી રહ્યાં છે, ત્યારે આ સમગ્ર મામલો થાળે પાડવાની જવાબદારી ભાજપના પ્રદેશ પ્રમુખ અને સીનિયર મંત્રી વિજય રૂપાણીને સોંપાઇ છે. રાજ્યના ગૃહમંત્રી રજની પટેલ રાજકીય ખેંચતાણને લીધે બીમાર પડવાની ચર્ચા સાથે રૂપાણીએ ડેમેજ કન્ટ્રોલનું કામ શરૂ કર્યું છે. જોકે, ભાજપના અંગત સૂત્રો માની રહ્યાં છે કે, અમિત શાહના ખાસ એવા વિજય રૂપાણીને ડેમેજ કન્ટ્રોલર તરીકે ભૂમિકા સોંપવાનો આદેશ દિલ્હી દરબારથી કરવામાં આવ્યો છે. ગુજરાત ભાજપ અને સંગઠનમાં રૂપાણીના વધતાં જતાં કદ અને 'બેન જાય છે'ની અટકળો વચ્ચે રૂપાણીની CM પદે તાજપોશી કરવામાં આવે તેવું મનાય છે.